《秋雨三首 其二》
宋代·程俱

十日丽辰次，如环了无端。人言秋甲子，畏湿不畏乾。

向来谯门道，旁立三尺坛。故勤壁间缘，一起泥中蟠。

青衣跃且躁，有如沐猴冠。先声忽洒道，直此辰与干。

迩来未旬浃，三见急雨寒。黄流抺河草，连樯度平澜。

良苗有佳色，未觉千亩宽。时旸亦须早，无使江湖翻。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。